ORDIN Nr. .........................

pentru modificarea și completarea Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022

 ormelornice de realizare a programelor

 Văzând Referatul de aprobare nr. ................................ al Direcției generală sănătate publică și programe de sănătate din cadrul Ministerului Sănătății,

 având în vedere prevederile:

* articolul 51 alineatul (5) din Legea nr. 95/2006 privind reforma în domeniul sănătății, republicată, cu modificările și completările ulterioare;
* articolul 2, alineatul (2) din Hotărârea Guvernului nr. 423/2022 privind aprobarea programelor naționale de sănătate;

în temeiul prevederilor articolul 7 alineatul (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătății emite următorul

**ORDIN:**

**Art. I**. Normele tehnice de realizare a programelor naționale de sănătate publică, aprobate prin Ordinul ministrului sănătății nr. 964/2022, publicat în Monitorul Oficial al României, Partea I, nr. 320 și 320 bis din 1 aprilie 2022, cu modificările și completările ulterioare se modifică și se completează după cum urmează:

1. La articolul 17, alineatul (2), litera e), punctul 1 se modifică și va avea următorul cuprins:

„1. elaborarea şi supunerea spre aprobare ordonatorului principal de credite a referatelor de necesitate care stau la baza iniţierii procedurilor de achiziţie publică centralizată a vaccinurilor şi serviciilor de depozitare, conservare, eliberare şi transport ale produselor achiziţionate la nivel naţional, precum şi ale produselor primite ca donaţie/sponsorizări de Ministerul Sănătăţii; ”

2. La Anexa nr. 1 „I. Programul naţional de vaccinare”, litera C. „Activităţi”, punctul 1. „Vaccinarea populaţiei la vârstele prevăzute în Calendarul naţional de vaccinare”, subpunctul 1.2.2 se modifică și va avea următorul cuprins:

„1.2.2. depozitarea, distribuirea și transportul, după caz, prin intermediul transportatorului sau direct, ale vaccinurilor către cabinetele de asistență primară și unitățile sanitare cu paturi în cadrul cărora se realizează vaccinarea, precum și către centrele de vaccinare organizate, în situații epidemiologice deosebite, prin ordin al ministrului sănătății; ”

3. La Anexa nr. 1, litera C., punctul 1., subpunctul 1.3.2 se modifică și va avea următorul curpins:

„1.3.2. asigură preluarea și, după caz, transportul vaccinurilor cu respectarea lanțului de frig, precum și păstrarea și administrarea acestora în condiții de maximă siguranță; ”

4. La Anexa nr. 1, litera C., punctul 1., subpunctul 1.4.5 se modifică și va avea următorul curpins:

„1.4.5. asigură preluarea și, după caz, transportul vaccinurilor cu respectarea lanțului de frig, precum și păstrarea și administrarea acestora în condiții de maximă siguranță; ”

5. La Anexa nr. 1, litera C., punctul 1., după subpunctul 1.5.7 se introduce un nou subpunct, subpunctul 1.5.8. cu următorul cuprins:

„1.5.8. asigură preluarea și, după caz, transportul vaccinului BCG cu respectarea lanțului de frig, precum și păstrarea și administrarea acestora în condiții de maximă siguranță; ”

6. La Anexa nr. 1, litera C., punctul 1., după subpunctul 1.6.5. se introduce un nou subpunct, subpunctul 1.6.6 cu următorul cuprins:

„1.6.6. asigură preluarea și, după caz, transportul vaccinurilor cu respectarea lanțului de frig, precum și păstrarea și administrarea acestora în condiții de maximă siguranță; ”

7. La Anexa nr. 1, titlul I., litera G. „Natura cheltuielilor eligibile”, punctul 4. se modifică și va avea următorul cuprins:

„4. furnituri de birou: creioane, pixuri şi mine, roller, hârtie, dosare, mape, coperţi îndosariere, bibliorafturi, plicuri, etichete, hârtie pentru xerox şi imprimantă, agrafe, capse, perforator, capsator, decapsator, cutter, markere, toner/cartuş pentru imprimantă, fax, copiator, multifuncţională, CD şi DVD, radiere, inele îndosariere, folii protectoare, fluid/bandă corectoare, post-it, scotch, sfoară, stick memorie, suporţi documente, calculator de birou, index adeziv, foarfece, separatoare de carton, alonje, clame/clipsuri, lipici, markere permanente pentru inscripţionat CD-uri, elastice, rigle, caiete, registre, blocnotesuri, ascuţitori, cutii carton pentru arhivare, cutii carton pentru ambalare vaccin; ”

8. La Anexa nr. 2 „II. Programul naţional de supraveghere şi control a bolilor transmisibile prioritare”, titlul II.3 „ Subprogramul naţional de testare NAAT/RT-PCR şi de secvenţiere”, litera G. „Unităţi de specialitate care implementează”, punctul b), subpunctul 3 se abrogă.

9. La Anexa nr. 11. „XI. Programul naţional de tratament dietetic pentru boli rare”, litera G. „Unităţi de specialitate care implementează programul”, după punctul 2 se introduce un nou punct, punctul 3 cu următorul cuprins:

„3. Spitalul Clinic Județean de Urgență Oradea, Bihor \*)

\*) prevederile pct. 3 intră în vigoare începând cu exercițiul bugetar al anului 2024.”

10. La Anexa nr. 13. „XIII.Programul naţional de sănătate a femeii şi copilului”, titlul XIII.1 „ XIII.1.Subprogramul de nutriţie şi sănătate a copilului”, intervenția 1.3. „Nutriţie şi tratament dietetic”, activitatea 1.3.3. „Tratamentul dietetic al copiilor cu fenilcetonurie şi alte boli înnăscute de metabolism”litera F. „Unităţi de specialitate care implementează programul”, punctul 1, după subpunctul 1.5. se introduce un nou subpunct, subpunctul punctul 1.6. cu următorul cuprins:

„1.6. Spitalul Clinic Județean de Urgență Oradea, Bihor \*)

\*) prevederile subpunctul 1.6. intră în vigoare începând cu exercițiul bugetar al anului 2024.”

11. La Anexa nr. 16, litera B. „Contract de furnizare a serviciilor medicale de vaccinare, precum şi a vaccinurilor necesare pentru implementarea activităţilor din cadrul programelor naţionale de sănătate publică”, Capitolul IV „Obligațiile părților”, articolul 5., punctul 11 se modifică și va avea următorul curpins:

„11. să realizeze transferul fără plată al vaccinurilor necesare pentru implementarea programelor naționale sănătate publică și să asigure distribuție sau, după caz, transportul acestora către Furnizori în termenele prevăzute în contractul de transport vaccinuri, în baza comenzilor de vaccinuri efectuate de Furnizori; transferul fără plată al vaccinurilor se realizează în baza unui proces verbal de predare – primire, întocmit în trei exemplare, din care un exemplar se eliberează Furnizorului; modelul procesului verbal de predare – primire este prevăzut în anexa nr. 3 la prezentul contract; ”

12. La Anexa nr. 16, litera B, Capitolul IV , articolul 6., punctul 13. se modifică și va avea următorul curpins:

„13. să întocmească formularul de comandă conform modelului prevăzut în anexa nr. 2 la prezentul contract și să îl transmită către direcția de sănătate publică, pe suport hârtie sau în format electronic, după caz, în primele 5 zile ale lunii calendaristice; ”

13. La Anexa nr. 16, litera B, Contract, Capitolul IV, articolul 6., punctul 14. se modifică și va avea următorul curpins:

„14. să asigure preluarea și, după caz, transportul vaccinurilor cu respectarea lanțului de frig, precum și păstrarea acestora în condiții de maximă siguranță; ”

14. La Anexa nr. 16, Nota din Anexa nr. 2. ”Formular de comandă pentru vaccinurile provenite din achiziții publice organizate la nivel național” se modifică și va avea următorul curpins:

„NOTĂ:

Formularul de comandă se întocmește lunar și se transmite direcțiilor de sănătate publică pe suport hârtie sau în format electronic, după caz, în primele 5 zile ale lunii calendaristice.

În situaţia vaccinării contacţilor în focarele de boli infecţioase transmisibile, formularul de comandă se completează în mod corespunzător cu vaccinurile necesare.”

**Art. II.** Direcţiile de specialitate din cadrul Ministerului Sănătăţii, direcţiile de sănătate publică, furnizorii de servicii medicale, precum şi instituţiile publice nominalizate vor duce la îndeplinire prevederile prezentului ordin.

**Art. III.** - Prezentul ordin se publică în Monitorul Oficial al României, Partea I.

p. MINISTRUL SĂNĂTĂȚII

CONF. UNIV. DR. ADRIANA PISTOL

SECRETAR DE STAT